4. ΑΝΑΓΚ. ΝΟΜΟΣ υπ’ αριθ. 233 της 8/10 Οκτ. 1936 (ΦΕΚ Α΄ 448) Περί εκπαιδεύσεως Μονίμων στελεχών Β. Αεροπορίας. Ο Νόμος ούτος ισχύει, καθ’ ο μέρος δεν έχει τροποποιηθή δια Β.Δ/των ή Υπουργικών αποφάσεων, αφορωσών την λειτουργίαν των κατ’ ιδίαν Σχολών και Εκπαιδευτικών Κέντρων, εκδιδομένων συμφώνως προς το άρθρ. 1 Ν.Δ. 117/ 1946 περί Οργανισμού της Ε.Β.Α. (ανωτ. σελ. 9) και του άρθρ. 25 Ν.Δ. 2387/1953 περί Υπ. Εθν. Αμύνης (τόμ. 36 σελ. 20). Ι.Εκπαίδευσις Ιπταμένων Άρθρ.1.Τα μόνιμα στελέχη της Βασιλικής Αεροπορίας υφίστανται την εκπαίδευσιν και μετεκπαίδευσιν αυτών εις τας Σχολάς παραγωγής και μετεκπαιδεύσεως και τα Κέντρα Εκπαιδεύσεως, τα προβλεπόμενα δια του Νόμου περί οργανισμού της Β. Αεροπορίας και του από 10-8-35 Ν.Δ/τος, ως τροποποιείται δια του παρόντος, ήτοι: 1)Σχολή Αεροπορίας (Σ.Α.). 2)Σχολή Γενικής Εκπαιδεύσεως και Ειδικοτήτων (Σ.Γ.Ε.Ε.). 3)Σχολή Τεχνιτών Αεροπορίας (Σ.Τ.Α.). 4)Σχολή Ανωτέρας Αεροπορικής Εκπαιδεύσεως. 5)Κέντρα τακτικής εκπαιδεύσεως Σμηναγών και παν άλλο κέντρον προσωρινής λειτουργίας συνιστώμενον υπό του Υπουργού της Αεροπορίας καθ’ α περαιτέρω προβλέπεται. Άρθρ.2.-Η εκπαίδευσις και μετεκπαίδευσις των στελεχών της Αεροπορίας εις τας ανωτέρω Σχολάς και Κέντρα εκπαιδεύσεως λαμβάνει χώραν κατά τα κατωτέρω οριζόμενα. Α΄.Στελέχη Ιπτάμενα. Εκπαίδευσις Χειριστών-Παρατηρητών. α)Αξιωματικοί: 1)Αρχική εκπαίδευσις. Χειριστών, παρά τη Σχολή Αεροπορίας (Τμήμα 1). Παρατηρητών, παρά τη Σχολή Αεροπορίας και τη Σχολή Γενικής Εκπαιδεύσεως και Ειδικοτήτων. 2)Μετεκπαίδευσις. Χειριστών εις παρατηρητάς, παρά τη Σχολή Γενικής Εκπαιδεύσεως και Ειδικοτήτων. Παρατηρητών εις Χειριστάς, παρά τη Σχολή Αεροπορίας ή τη Σχολή Γεν. Εκπαιδεύσεως και Ειδικοτήτων.  Σελ. 258 β)Υπαξιωματικοί: 1)Χειρισταί. Αρχική εκπαίδευσις παρά τη Σχολή Αεροπορίας (Τμήμα ΙΙ). 2)Πολυβοληταί-βομβαρδισταί, παρά τη Σχολή Αεροπορίας (ΙΙ) και τη Σχολή Γεν. Εκπαιδεύσεως και Ειδικοτήτων. 3)Ασυρματισταί αέρος. Παρά τη Δ.Ρ.Υ.Ν. και τη Σ.Γ.Ε.Ε. Γενική και τακτική εκπαίδευσις Άρθρ.3.-Η τακτική εκπαίδευσις των ιπταμένων στελεχών της Αεροπορίας είναι συνεχής καθ’ όλην την διάρκειαν του σταδίου των και λαμβάνει χώραν κατά τα κατωτέρω οριζόμενα. 1.Εκπαίδευσις εντός των Μονάδων. Διευθύνεται υπό των Διοικητών υπό την επίβλεψιν των Ανωτέρων Διοικήσεων. Εκτελείται συμφώνως προς τους κανονισμούς εκπαιδεύσεως και τα γενικά προγράμματα και οδηγίας του Γ.Ε.Α. Αφορά άπαντας του ιπταμένους αξιωματικούς αναλόγως του βαθμού εκάστου. 2.Εκπαίδευσις Ανθυποσμηναγών και Υποσμηναγών: Οι Ανθ/γοί και Υποσ/γοί ιπτάμενοι, κατά την διάρκειαν της υπηρεσίας των εις τους βαθμούς τούτους και προ της προαγωγής των εις τον βαθμόν του Σμηναγού οφείλουσι να διανύσουν απαραιτήτως: Εν πλήρες εκπαιδευτικόν έτος εις Μοίραν Στρατιωτικής Συνεργασίας. Εν πλήρες εκπαιδευτικόν έτος εις Μοίραν Ναυτικής Συνεργασίας. Εν πλήρες εκπαιδευτικόν έτος εις Μοίραν Βομβαρδισμού. Από του τετάρτου έτους οι βουλόμενοι εξ αυτών και κρινόμενοι φυσικώς κατάλληλοι καλούνται όπως υπηρετήσωσιν εις Μονάδα διώξεως παρ’ η διανύουσι το υπόλοιπον του χρόνου της ως κατωτέρων αξιωματικών υπηρεσίας των. Εν πάση περιπτώσει ο χρόνος της εις μονάδα διώξεως υπηρεσίας των δεν δύναται να υπερβή την τετραετίαν. Οι λοιποί συνεχίζουσι υπηρετούντες εις μονάδα Στρατιωτικής ή Ναυτικής Συνεργασίας, βομβαρδισμού ή αναγνωρίσεως ως και εις άλλας υπηρεσίας εν γένει της Πολεμικής Αεροπορίας, αναλόγως του βαθμού των. Η ανωτέρω διατάξις ισχύει δια τους εκ της Σχολής Αεροπορίας προερχομένους αξιωματικούς. Δια τους λοιπούς εφαρμόζεται εν συνδυασμώ και προς την 2αν παράγραφον του άρθρ. 17 του παρόντος.          Σχολές Αεροπορίας 38.Γ.α.4   285 3.Κέντρα τακτικής Εκπαιδεύσεως. Συνιστώνται εκάστοτε αναλόγως των αναγκών της εκπαιδεύσεως τη διαταγή του Υπουργού και κατόπιν προτάσεως του Αρχηγού Γ.Ε.Α. Αφορώσι την εκπαίδευσιν των Σμηναγών της Αεροπορίας εις την Διοίκησιν Σμήνους και Μοίρας Στρατιωτικής ή Ναυτικής Συνεργασίας, Βομβαρδισμού, Διώξεως. Εις τα εν λόγω Κέντρα καλούνται υποχρεωτικώς προς φοίτησιν κατά σειράν αρχαιότητος οι Σμηναγοί άπαντες, ανεξαρτήτως προελεύσεως έχοντες όμως απαραιτήτως πτυχία χειριστού και παρατηρητού. Οι εκ των Κέντρων τούτων ευδοκίμως αποφοιτώντες δύνανται ως Σμηναγοί να υπηρετήσωσιν εις οιανδήποτε μονάδα της Πολεμικής Αεροπορίας και να προάγωνται, εφ’ όσον έχουσι και τα λοιπά υπό του Νόμου προβλεπόμενα προσόντα, εις τον βαθμόν του Επισμηναγού. Οι μη ευδοκιμούντες δεν δύνανται να υπηρετήσωσιν εις Μονάδας Στρατιωτικής και Ναυτικής Συνεργασίας ή Βομβαρδισμού και αναγνωρίσεως ούτε να προάγωνται εις ανώτερον βαθμόν. Ουδείς απαλλάσσεται της φοιτήσεως εκτός δια νομίμως αποδεδειγμένους λόγους υγείας. Αναστολή φοιτήσεως δίδεται μόνον υπό του Υπουργού δια λόγους σοβαρούς υποκειμένους εις την εκτίμησίν του, πλην όμως εν τη περιπτώσει ταύτη ο αξ/κός εάν έχη σειράν να προταθή προς προαγωγήν, δεν προτείνεται, παρά μόνον όταν θα έχη αποφοιτήση του Κέντρου. Εφ’ όσον δε ευδοκίμως αποφοιτήση τούτου ανακτά άπαντα τα δικαιώματα τα οποία είχε τυχόν εν τω μεταξύ απολέσει όσον αφορά την προαγωγήν του. Η διάρκεια φοιτήσεως, αι λεπτομέρειαι της οργανώσεως και λειτουργίας των Κέντρων τακτικής Εκπαιδεύσεως ιπταμένων αξιωματικών της Αεροπορίας, θα ορισθώσι δια Β.Δ/τος εφ’ άπαξ εκδοθησομένου. Σχολή Ανωτέρας Αεροπορικής Εκπαιδεύσεως Άρθρ.4.-Δια την τακτικήν μόρφωσιν των ιπταμένων αξιωματικών της Αεροπορίας εις την Διοίκησιν Μοίρας και ανωτέρων ταύτης, Μονάδων Αεροπορικών Διώξεως, Βομβαρδισμού, Στρατιωτικής και Ναυτικής Συνεργασίας λειτουργεί Σχολή Ανωτέρας Αεροπορικής Εκπαιδεύσεως. Η Σχολή αύτη περιλαμβάνει δύο τμήματα: Το 1ον Τμήμα σκοπεί την εκπαίδευσιν ανωτέρων αξιωματικών εις την διοίκησιν και χρησιμοποίησιν εν εκστρατεία αεροπορικών δυνάμεων και μονάδων ανωτέρων της Μοίρας εις πάσας τας αποστολάς αυτών εν πολέμω, τουτέστιν δίωξιν, βομβαρδισμόν, συνεργασίαν μετά του Στρατού και Ναυτικού. Εις το τμήμα τούτο καλούνται όπως φοιτήσωσιν υποχρεωτικώς οι ανώτεροι αξιωματικοί Αντισμήναρχοι και Επισμηναγοί κατά σειράν αρχαιότητος.    Διάρκεια φοιτήσεως εξάμηνος. Το ΙΙ Τμήμα σκοπεί τον καταρτισμόν αξιωματικών Επιτελών Αεροπορίας. Εν αυτώ εισάγονται, κατόπιν διαγωνισμού, Σμηναγοί, και Υποσμηναγοί έχοντες τα κάτωθι οριζόμενα προσόντα: α)Να έχωσι πτυχίον χειριστού και παρατηρητού. β)Να έχωσι πενταετή υπηρεσίαν αξιωματικού και διετή τοιαύτην εν μαχίμω μονάδι ως Διοικηταί Σμήνους ή Μοίρας. γ)Να έχωσι προταθή προς συμμετοχήν εις τον διαγωνισμόν υπό των ιεραρχικώς προϊσταμένων των. δ)Εκ του φύλλου ποιότητος αυτών να προκύπτη ότι εμφορούνται εκ πνεύματος στρατιωτικού και έχουσι πλήρη συναίσθησιν των προς την πειθαρχίαν υποχρεώσεών των. Διάρκεια της φοιτήσεως εις το άνω τμήμα ετησία. Ο τρόπος λειτουργίας της Σχολής Ανωτέρας Αεροπορικής Εκπαιδεύσεως, τα εν αυτή διδασκόμενα μαθήματα και λοιπαί λεπτομέρειαι ορισθήσονται δια Β.Δ/τος. Το Ι Τμήμα της Σχολής, παρακολουθούσι και αξιωματικοί ανώτεροι του Στρατού και του Ναυτικού, κατόπιν συνεννοήσεως των οικείων Γενικών Επιτελείων. Του ΙΙ Τμήματος οι μαθηταί δύνανται, κατόπιν συνεννοήσεως των αρμοδίων Γενικών Επιτελείων, να συμμετάσχωσιν εις επιτελικάς ασκήσεις των Σχολών Πολέμου Στρατού και Ναυτικού, όπου θα σπουδάζωνται ζητήματα κοινής συνεργασίας των τριών ενόπλων δυνάμεων εν πολέμω. Εκπαιδευτικαί αποσπάσεις αξιωματικών  Αεροπορίας παρά τω Στρατώ  και τω Ναυτικώ Άρθρ.5.-Αξιωματικοί της Αεροπορίας, απόφοιτοι της Σχολής Ανωτέρας Εκπαιδεύσεως και των Κέντρων τακτικών σπουδών, δύνανται ν’ αποσπώνται εις Μονάδας του Στρατού ή εις τον Στόλον κατά τας περιόδους ασκήσεων συνόλου. Η διάρκεια των αποσπάσεων αυτών ορίζεται δι’ ειδικών Διαταγών του Υπουργού της Αεροπορίας, κατόπιν συνεννοήσεως μετά των Υπουργείων Στρατιωτικών και Ναυτικών. Αξιωματικοί αεροπόροι εκ των αποφοίτων της άνω Σχολής δύνανται επίσης ν’ αποσπώνται παρά τη Σχολή Πολέμου του Στρατού, ίνα παρακολουθήσωσι παρ’ αυτή τα μαθήματα του 2ου έτους και παρά τη Σχολή Πολέμου του Ναυτικού δια μίαν εκπαιδευτικήν περίοδον. Επίκουροι Παρατηρηταί Άρθρ.6.-Αξιωματικοί του Στρατού και του Ναυτικού αποσπώνται παρά τη Αεροπορία προς εκπαίδευσιν ως Επίκουροι Παρατηρηταί, συμφώνως ειδικώ Νόμω και εκπαιδεύονται κατά τα υπό του από 16/10/35 Β.Δ/τος «περί Σχολών Αεροπορίας» οριζόμενα.    Σελ. 259 38.Γ.α.4 Σχολές Αεροπορίας   286 ΙΙ.Εκπαίδευσις στελεχών τεχνικού Σώματος Άρθρ.7.-Αξιωματικοί: Ι.Ανωτέρου Τεχνικού Προσωπικού: α)Αρχική εκπαίδευσις: Σχολή Ναυτικών Δοκίμων (Τμήμα Αερομηχανικών). β)Μετεκπαίδευσις:Εις το εξωτερικόν κατά τας διατάξεις του άρθρ. 15 του παρόντος. ΙΙ.Κατωτέρου Τεχνικού Προσωπικού: Α΄.Αξιωματικοί: Ούτοι μετεκπαιδεύονται εις το εξωτερικόν κατά τα ειδικώς περί τούτου προβλεπόμενα. Β΄.Οπλίται: α)Αρχική εκπαίδευσις: 1)Μηχανοσυνθέται: Εν τη Σχολή Τεχνιτών Αεροπορίας. 2)Οπλουργοί - Πυροτεχνουργοί: Εν τη Σχολή Τεχνιτών ή Σ.Γ.Ε.Ε. 3)Ηλεκτροτεχνίται: Εν τη Σχολή Τεχνιτών Αεροπορίας ή τη Δ.Ρ.Υ.Ν. 4)Φωτογράφοι-Φωτοτεχνίται: Παρά τη Σ.Τ.Α. ή παρά τη Σ.Γ.Ε.Ε. β)Μετεκπαίδευσις. Δια την συμπλήρωσιν της εκπαιδεύσεως των στελεχών του Κατωτέρου Τεχνικού Προσωπικού συνιστώνται Κέντρα εκπαιδεύσεως περιοδικώς κατά τας εκάστοτε ανάγκας και επί τη βάσει προτάσεως του Γ.Ε.Α. Η διάρκεια της φοιτήσεως εις τα Κέντρα ταύτα, ο τρόπος λειτουργίας των και αι λοιπαί λεπτομέρειαι της οργανώσεως και λειτουργίας αυτών καθορίζωνται υπό του Υπουργού της Αεροπορίας. Η συντήρησις της τεχνικής εκπαιδεύσεως πασών των ειδικοτήτων του κατωτέρου προσωπικού λαμβάνει χώραν εντός των Μονάδων και Καταστημάτων συμφώνως προς τους ισχύοντας κανονισμούς και τα γενικά προγράμματα εκπαιδεύσεως. ΙΙΙ.Εκπαίδευσις Στελεχών Οικονομικού Σώματος Άρθρ.8.-Η εκπαίδευσις των οικονομικών Αξιωματικών λαμβάνει χώραν κατά τα εκάστοτε υπό του Υπουργού οριζόμενα, συμφώνως προς τας προτάσεις του Αρχηγού του Γενικού Επιτελείου Αεροπορίας. Η εκπαίδευσις λαμβάνει χώραν εκτός των Μονάδων, Υπηρεσιών και Καταστημάτων, συμφώνως προς τα ετήσια προγράμματα εκπαιδεύσεως Αξιωματικών και τους κανονισμούς και οδηγίας εκπαιδεύσεως τας εκδιδομένας υπό του Γ.Ε.Α.  Ο Υπουργός της Αεροπορίας δύναται να διατάξη, προτάσει του Γ.Ε.Α., την σύστασιν ειδικών Κέντρων εκπαιδεύσεως προσωρινής διαρκείας ή και περιοδικάς σειράς μαθημάτων και συγκεντρώσεων των αξ/κών του οικονομικού προς μετεκπαίδευσιν αυτών.  Σελ. 260 Δύναται επίσης, εν συνεννοήσει μετά των Υπουργείων Στρατιωτικών και Ναυτικών, να συντονίση δια κοινών Κέντρων εκπαιδεύσεως ή δια κοινών σειρών μαθημάτων, την εκπαίδευσιν των οικονομικών Αξιωματικών και των τριών ενόπλων δυνάμεων. Άρθρ.9.-(Κατηργήθη δια του άρθρ. 80 Α.Ν. 2426/ 1940). Άρθρ.10.-Η εκπαίδευσις του λοιπού προσωπικού των μονίμων στελεχών της Αεροπορίας, των κατηγοριών Γραφέων, Νοσοκόμων, Σχεδιαστών, Τεχνιτών, Αρμενιστών, Σαλπιγκτών, λαμβάνει χώραν εντός των Μονάδων και Υπηρεσιών κατά τα ετήσια προγράμματα αυτών, συμφώνως προς τους εν ισχύϊ κανονισμούς. Ουχ ήττον δύνανται κατηγορίαι τινές τούτων ν’ αποσπώνται προς εκπαίδευσιν ή μετεκπαίδευσιν παρά ταις αντιστοίχοις υπηρεσίαις του Στρατού και του Ναυτικού. IV.Εκπαίδευσις Υγειονομικών Άρθρ.11.-Συντελείται αύτη συμφώνως προς τα προγράμματα εκπαιδεύσεως υγειονομικών του Στρατού. Δια τα ειδικά ζητήματα αεροπορικής υγιεινής η εκπαίδευσις συντελείται συμφώνως προς τα προγράμματα του Διευθυντού της υγειονομικής υπηρεσίας του Υ.Α. εγκρινόμενα παρά του Γ.Ε.Α. Η μετεκπαίδευσις των απεσπασμένων εις την Αεροπορίαν υγειονομικών Αξιωματικών λαμβάνει επίσης χώραν κατά τα εν τω Στρατώ περί αυτής προβλεπόμενα και κατά τας σχετικάς προτάσεις του Διευθυντού της Υγειονομικής Υπηρεσίας Υ.Α. Αρχιάτρου. V.Εκπαίδευσις Στρατευσίμων Άρθρ.12.Οι στρατεύσιμοι του κατά γην και θάλασσαν στρατού, άμα τη κατατάξει των εις μονάδας της Αεροπορίας, ως ο περί στρατολογίας Νόμος προβλέπει, υφίστανται τετράμηνον στρατιωτικήν και ειδικήν εκπαίδευσιν αναλόγως της ειδικότητός των, χρησιμοποιούμενοι ακολούθως δια τας ανάγκας της Αεροπορίας. Αι λεπτομέρειαι της εκπαιδεύσεώς των καθορίζονται εκάστοτε δια διαταγών του επί της Αεροπορίας Υπουργού, όστις δύναται να διατάξη όπως η τετράμηνος εκπαίδευσις λάβη χώραν εις ωρισμένας μονάδας.           Σχολές Αεροπορίας 38.Γ.α.4   287 Άρθρ.13.-Επί πλέον των ανωτέρω προβλεπομένων Σχολών και Κέντρων εκπαιδεύσεως δύναται ο Υπουργός της Αεροπορίας να συνιστά τη προτάσει του Γ.Ε.Α., αναλόγως των εκάστοτε αναγκών, Κέντρα ειδικής εκπαιδεύσεως προσωρινής διαρκείας δια πάσαν κατηγορίαν ή ειδικότητα προσωπικού. Τα Κέντρα ταύτα συνιστώνται είτε παρά ταις υφισταμέναις Σχολαίς ή παρά Μονάδι τινί της Αεροπορίας. Το παρ’ αυτοίς χρησιμοποιούμενον διδακτικόν προσωπικόν εξομοιούται κατά πάντα προς το εκπαιδευτικόν προσωπικόν των Σχολών. Άρθρ.14.-Από της δημοσιεύσεως του παρόντος Νόμου επαναφέρονται εν ισχύϊ όσον αφορά την προαγωγήν των αξιωματικών της Αεροπορίας, τα χρονικά όρια υπηρεσίας εν εκάστω βαθμώ τα οριζόμενα υπό του άρθρ. 1 του Νόμ. 6295 καταργουμένης πάσης ετέρας αντικειμένης προς τούτο διατάξεως. VI.Εκπαίδευσις εις την Αλλοδαπήν Άρθρ.15.-Δια Δ/των προκαλουμένων παρά των Υπουργών Αεροπορίας και Οικονομικών δύναται ν’ αποστέλλωνται εις την αλλοδαπήν αξιωματικοί και υπαξιωματικοί προς εκπαίδευσιν δι’ ευρυτέραν μόρφωσιν εις ξένας Σχολάς, Αεροπορικά Κέντρα εκπαιδεύσεως, Εργοστάσια αεροπλάνων ή Σχολάς Πολέμου, δαπάναις του Κράτους, κατόπιν διαγωνισμού. Οι αποστελλόμενοι εις την αλλοδαπήν δέον να γνωρίζωσι την γλώσσαν της επικρατείας εις ην αποστέλλονται δι’ εκπαίδευσιν. Δύναται ο Υπουργός να χορηγή εκπαιδευτικάς αδείας εις αξιωματικούς πάντων των κλάδων δια την αλλοδαπήν προς εκπαίδευσιν ιδίαις δαπάναις, μη δικαιουμένου ουδενός επιδόματος, αποζημιώσεως ή οδοιπορικών εξόδων, αλλ’ απλώς μόνον του μισθού αυτών. Οι, δαπάναις του Κράτους, αποστελλόμενοι εις την αλλοδαπήν προς εκπαίδευσιν αναλαμβάνουσι υποχρέωσιν όπως, επανερχόμενοι υπηρετήσωσιν επί πλέον πενταετίαν μεν αν η εκπαίδευσις είναι διαρκείας έξ μέχρι δώδεκα μηνών, οκταετίαν δε αν η εκπαίδευσίς των είναι άνω του έτους. Οι εν τη εκπαιδευτική αδεία αποστελλόμενοι προς εκπαίδευσιν εις την αλλοδαπήν αναλαμβάνουσι την υποχρέωσιν όπως, επανερχόμενοι υπηρετήσωσιν επί πλέον διετίαν μεν δι’ εκπαιδευτικήν άδειαν έξ μέχρι δώδεκα μηνών, τριετίαν δε δι’ εκπαιδευτικήν άδειαν άνω του έτους. Ο χρόνος εκπαιδεύσεως ή εκπαιδευτικής αδείας της εν τη αλλοδαπή παραμονής δεν προσμετράται δια την συμπλήρωσιν της αναληφθείσης υποχρεώσεως. Οι, δι’ οιονδήποτε άλλον λόγον, εκτός των προς εκπαίδευσιν, αποστελλόμενοι εις αλλοδαπήν ουδεμίαν υποχρέωσιν αναλαμβάνουσιν.  Οι παραιτούμενοι δυνάμει του άρθρ. 40 του Συντάγματος και έχοντες εκ του Νόμου υποχρέωσιν να υπηρετήσωσιν εις την Βασιλικήν Αεροπορίαν επί ωρισμένον χρόνον, υποχρεούνται εις την καταβολήν όλων των εξόδων και επιδομάτων, άτινα κατέβαλε το Κράτος δια την εις την αλλοδαπήν αποστολήν, εκπαίδευσιν και επιστροφήν των. Εις ταύτα δεν υπολογίζεται ο μισθός τούτων. Οι απαμακρυνόμενοι δι’ οιανδήποτε αιτίαν πλην δια λόγους υγείας, υποχρεούνται εις την καταβολήν του ημίσεος των εξόδων, εις α υπεβλήθη το Δημόσιον, δια την εκπαίδευσιν αυτών. Δια την αποστολήν εις την αλλοδαπήν μαθητών των Σχολών Αεροπορίας βλ. Νόμ. 1010/ 1949 (κατωτ. σελ. 299). Μεταβατικαί Διατάξεις Άρθρ.16.-(Μεταβατική διάταξις, αντικατασταθείσα δια του Α.Ν. 1803/1939). Άρθρ.17.-(Μεταβατική διάταξις, εις ην εγένετο προσθήκη δια του άρθρ. 1 Α.Ν. 1143/1938. Τούτο αντικατεστάθη δια του Α.Ν. 1803/1939). Άρθρ.18.-Η Σχολή Μετεκπαιδεύσεως αξιωματικών Αεροπορίας καταργείται από της ισχύος του παρόντος. Εκ των τμημάτων αυτής το μεν Ι προσαρτάται παρά τη Σ.Γ.Ε.Ε. το δε ΙΙΙ παρά της Σχ. Αεροπορίας. Αι διατάξεις του από 10-8-35 Ν.Δ/τος και του από 16-10-35 Β.Δ/τος καταργούνται καθ’ όσον αφορά την Σχολήν Μετεκπαιδεύσεως, (πλήν εκείνων αίτινες αφορώσι ειδικώς τα Ι και ΙΙΙ τμήματα αυτής αίτινες παραμένουσιν ως έχουσιν εν ισχύϊ). Δια του άρθρ. 24 Α.Ν. 601/1937 κατηργήθησαν και αι αφορώσαι τα Ι και ΙΙΙ Τμήματα διατάξεις. Επίσης αι διατάξεις του άρθρ. 10 του από 10/8/35 Ν.Δ/τος καταργούνται, αι δε συνέπειαι αυτών όσον αφορά τους αξ/κούς χειριστάς ων η φοίτησις διεκόπη παρά τω ΙΙ τμήματι της Σ.Μ.Α.Α. κατά το Σχολικόν έτος 1935-36 και τους δηλώσαντας ότι δεν επιθυμούσι την εν αυτή φοίτησιν, ακυρούνται. Άρθρ.19.-Πάσα διάταξις, αντικειμένη εις τον παρόντα Νόμον καταργείται, η δε ισχύς αυτού άρχεται από της δημοσιεύσεώς του εις την Εφημερίδα της Κυβερνήσεως.           Σελ. 261 38.Γ.α.4 Σχολές Αεροπορίας   288  